Ettől félnek a vállalatok a legjobban idén - Biztosítási Szemle
Ettől félnek a vállalatok a legjobban idén
2017. január 13., péntek 15:00
Az Allianz nemzetközi vállalati vezetők megkérdezésén alapuló tanulmánya szerint leginkább az üzletmenetre, az ellátási láncra leselkedő veszélyektől tartanak legjobban világszerte a cégek. A kibertámadások és a politikai életből eredeztethető kockázatok is helyet kaptak a top 10-es listán.
Az üzletmenet, illetve az ellátási lánc zavarainak első helye nem meglepő, már a tavalyi évben is a lista élén végzett. Eredendően ez az egyre növekvő mértékű interkonnektivitásra vezethető vissza, melynek következtében folyamatosan új és új tényezőkkel bővül az a kör, amik problémákat okozhatnak a területen. Nem véletlen tehát, hogy az 55 ország 1237 megkérdezettjének 37 százaléka tette első helyre ezt a kockázatot.
Második helyen a piaci környezet végzett 31 százalékkal, itt az erős verseny, a stagnáló környezet és a volatilitás voltak az elsődleges kockázati faktorok. Kevéssel lemaradva harmadik helyen a kiberfenyegetések végeztek (30%), míg a negyedik pozícióra holtversenyben, 24-24 százalékkal a természeti katasztrófák, illetve a szabályozási környezet változásai kerültek.
Új szereplő a 10-es listán az aktuálpolitikai események jelentette kockázat, ami kiválóan mutatja, milyen gyorsan jelenhetnek meg a mindenkori gazdasági életben új, jelentős hatással bíró kockázati faktorok. A válaszadók elsődlegesen az amerikai elnökválasztáshoz, illetve a Brexithez hasonló hatású és jelentőségű fejleménytől tartanak leginkább.
A globális kockázatok top 10-es listája 2017-re:
1. üzletmenet, ellátási lánc zavarai és sebezhetősége - 37%
2. piaci környezet - 31%
3. kiberfenyegetések - 30%
4. természeti katasztrófák - 24%
4. szabályozási környezet - 24%
6. makroökonómiai környezet - 22%
7. emberi tevékenységre visszavezethető katasztrófák (tűzvészek, robbanások) - 16%
8. politikai kockázatok - 14%
9. presztízsveszteség - 13%
A várakozásoknak megfelelően decemberben átlagosan 1,8 százalékkal voltak magasabbak...